CELEX: 62021TN0784
Language: lv
Date: 2021-12-20 00:00:00
Title: Lieta T-784/21: Prasība, kas celta 2021. gada 20. decembrī – NP/Komisija

14.2.2022   
            
            
               LV
            
            
               Eiropas Savienības Oficiālais Vēstnesis
            
            
               C 73/55
            
         
      Prasība, kas celta 2021. gada 20. decembrī – NP/Komisija
      (Lieta T-784/21)
      (2022/C 73/70)
      Tiesvedības valoda – franču
      
         Lietas dalībnieki
      
      
         Prasītāja: NP (pārstāvis – C. Mourato, advokāts)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Eiropas Komisijas (iecēlējinstitūcijas) 2021. gada 8. februāra lēmumu, ciktāl ar to daļēji noraidīti prasītājas 2020. gada 2. oktobra pieteikumi, kuru pamatā ir psiholoģiska vardarbība, par kuru atbilstoši Civildienesta noteikumu 12.a panta 1.–3. punktam ir atbildīga Eiropas Komisija, un it īpaši tādēļ, ka: tā nav atzinusi vardarbības esamību, kas esot īstenota kopš 2014. gada, ir pieļāvusi acīmredzamas kļūdas apgalvoto faktu vērtējumā, nav izdarījusi atbilstošus secinājumus un nav izpildījusi pienākumu sniegt palīdzību, kā arī ir atteikusies uzsākt procedūru par prasītājas invaliditātes konstatēšanu neredzama smadzeņu bojājuma dēļ pirms procedūras par viņas atjaunošanu darbā pēc tam, kad viņa bija kļuvusi par invalīdu, kā arī atteicās veikt saprātīgus darba vietas pielāgojumus, lai viņš varētu veikt darba būtiskās funkcijas, – tādus kā nepilna darba laiks medicīnisku iemeslu dēļ, tāldarbs un kvalifikācijas celšanas apmācību atbilstoši Civildienesta noteikumu 1.d panta 4. punktam un 33. pantam, kā arī to VIII pielikuma 15. pantam un Komisijas 2004. gada 7. aprīļa Lēmumam C(2004) 1318;
               
            
                  —
               
               
                  piespriest Eiropas Komisijai samaksāt prasītājai 40 000 EUR kā šajā saistībā nodarītā morālā kaitējuma atlīdzinājumu;
               
            
                  —
               
               
                  piespriest Eiropas Komisijai samaksāt prasītājai 106 649,02 EUR kā tāda finansiālā kaitējuma atlīdzinājumu, kas šajā saistībā nodarīts laikā līdz 2021. gada 31. decembrim, neskarot prasītājas tiesības pieprasīt pārvērtēt atlīdzinājuma apmēru attiecībā uz finansiālajiem zaudējumiem, kas būtu nodarīts laikā no 2022. gada 1. janvāra līdz pieprasītās atjaunošanas darbā datumam;
               
            
                  —
               
               
                  piespriest atbildētājai atlīdzināt tiesāšanās izdevumus šajā instancē saskaņā ar Eiropas Savienības Vispārējās tiesas Reglamenta 134. pantu.
               
            
         Pamati un galvenie argumenti
      
      Prasības pamatojumam prasītāja izvirza divus pamatus.
      
                  1.
               
               
                  Pirmais pamats attiecas uz psiholoģisko vardarbību, ko vairāki Eiropas Komisijas medicīniskā dienesta darbinieki esot īstenojuši attiecībā uz prasītāju, vienlaikus pieļautiem rūpības pienākuma, kā arī nediskriminācijas un samērīguma principu pārkāpumiem saistībā ar viņa pieteikumu par atjaunošanu darbā pēc invaliditātes procedūras, kas uzsākta 2014. gada novembrī, acīmredzamām kļūdām apgalvoto faktu vērtējumā un pienākuma sniegt palīdzību neizpildi, kā arī, visbeidzot, par pienākuma uzsākt procedūru, lai konstatētu viņa invaliditāti, neizpildi, kas esot bijis jādara pirms atjaunošanas darbā procedūras.
               
            
                  2.
               
               
                  Otrais pamats attiecas uz prasību par to zaudējumu atlīdzību, kas izriet no iepriekš minētās vardarbības.